32003R0531
L 079/3
JURNALUL OFÍCIAL AL UNIUNII EUROPENE
REGULAMENTUL (CE) NR. 531/2003 AL COMISIEI
din 25 martie 2003
de modificare a Regulamentului (CE) nr. 2375/2002 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CEE) nr. 1766/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), astfel cum a fost modificat ultima dată prin Regulamentul (CE) nr. 1666/2000 (2), în special articolul 12 alineatul (1),
având în vedere Decizia Consiliului din 19 decembrie 2002 privind încheierea Acordului sub forma unui schimb de scrisori între Comunitatea Europeană și Statele Unite ale Americii pentru modificarea, în ceea ce privește anumite cereale, a concesiilor prevăzute în lista CXL anexată la GATT 1994 (3), în special articolul 2,
având în vedere Decizia Consiliului din 19 decembrie 2002 privind încheierea Acordului sub forma unui schimb de scrisori între Comunitatea Europeană și Canada conform articolului XXVIII din GATT 1994 pentru modificarea concesiilor prevăzute, în ceea ce privește cerealele, în lista comunitară CXL anexată la GATT 1994 (3), în special articolul 2,
întrucât:
(1)
Regulamentul (CE) nr. 2375/2002 al Comisiei (4) deschide un contingent tarifar pentru importul de 2 981 600 tone de grâu comun de calitate inferioară și medie provenit din țări terțe, din care 572 000 tone pentru importurile originare din Statele Unite ale Americii și 38 000 tone pentru importurile originare din Canada. Aplicarea contingentului tarifar a creat anumite dificultăți de ordin practic.
(2)
În cursul primei săptămâni de depunere a propunerilor pentru importurile în cadrul subcontingentului III, care cuprinde toate țările cu excepția Statelor Unite ale Americii și a Canadei, a fost înaintat un număr prea mare de propuneri, care au determinat epuizarea subcontingentelor până în trimestrul următor, a căror deschidere este prevăzută la 1 aprilie 2003. Se cuvine a adopta măsuri pentru reducerea numărului prea mare de propuneri, în special prin armonizarea datelor cererilor în toate statele membre în zilele de sărbătoare națională și prin reducerea duratei de valabilitate a certificatelor de import.
(3)
Dispozițiile referitoare la certificatele de origine, în special cele privind cooperarea administrativă cu autoritățile de export, s-au dovedit dificil de aplicat, ținând seama de numărul potențial de țări exportatoare în cauză. Aceste dispoziții se modifică retroactiv pentru a evita orice discriminare între operatori.
(4)
Prin urmare, Regulamentul (CE) nr. 2375/2002 se modifică în mod corespunzător.
(5)
Măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CE) nr. 2375/2002 se modifică după cum urmează:
1.
La articolul 5 alineatul (2), primul paragraf se înlocuiește cu următorul text:
„În ziua depunerii cererilor de certificate, până la ora 18, ora Bruxelles-ului, autoritățile competente transmit prin fax Comisiei o comunicare în conformitate cu modelul prevăzut în anexă, precum și cantitatea totală care rezultă din suma cantităților indicate în cererile de certificat de import.”
2.
Articolul 6 se elimină.
3.
Articolul 9 se modifică după cum urmează:
(a)
litera (a) se înlocuiește cu următorul text:
„(a)
la rubrica 8, numele țării de origine a produsului și căsuța «da» sunt marcate cu o cruce;”
(b)
se inserează următorul paragraf:
„Certificatele sunt valabile doar pentru produsele originare din țara menționată la rubrica 8.”
4.
Articolul 11 se înlocuiește cu următorul text:
„Articolul 11
În cadrul acestui contingent tarifar, orice punere în liberă circulație în Comunitate de grâu comun de altă calitate decât cea superioară provenit din țări terțe este supusă prezentării unui certificat de origine emis de autoritățile naționale competente ale acestor țări, în conformitate cu dispozițiile articolului 47 din Regulamentul (CEE) nr. 2454/93 (5).
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 aprilie 2003, cu excepția articolului 1 alineatul (4), care se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 martie 2003.